MIV - Wikipedia

# MIV

### vanuit Wikipedia, die vrye ensiklopedie.

'n Voorstelling van 'n deursnit van die MI-virus.

Die Menslike Immuniteitsgebreksvirus (MIV) ("HIV" of Human Immunodeficiency Virus in Engels) is die virus wat vigs veroorsaak (AIDS in Engels).

## [wysig] Amptelike Suid-Afrikaanse Statistieke

Ten 1998 het Suid-Afrika een van die vinnigste groeiende MIV-epidemies in die wêreld. Volgens 'n studie deur die Suid-Afrikaanse Departement van Gesondheid in 2005, is 30.2% van swanger Suid-Afrikaanse vrouens MIV-positief. 'n Soortgelyke studie (The South African National HIV Survey) toon dat 16.2% van die bevolking tussen die ouderdomme van 15 en 49 MIV-positief is. Baie wetenskaplikes meen dat die eintlike persentasie veel hoër mag wees (tot 40%).

## [wysig] Klassifikasie

MIV is 'n lid van 'n groep virusse wat bekend staan as die retroviridae en is dus 'n retrovirus, so genoem omdat die virusse van 'n spesifieke ensiem, tru-kranskriptase, (reverse ranscriptase in Engels) gebruik maak om te vermenigvuldig in menslike selle. 'n Retrovirus besit nie sy eie DNA nie (waarin die genetiese inligting van meeste organismes gestoor word in die sel se kern) maar stoor sy genetiese materiaal in die vorm van RNA. Wanneer 'n retrovirus soos MIV 'n gasheersel indring, word die tru-transkriptase ensiem gebruik om die DNA van die gasheersel te "kaap" en so kopieë van die oorspronklike virus te maak.

## [wysig] Variante

Tans bestaan daar 2 variante van die vigsvirus: MIV-1 is die klassieke oorsaak van vigs, en is wydversprei dwarsdeur die wêreld. MIV-2 veroorsaak ook vigs, maar nie altyd nie en in 'n minder-ernstige vorm. MIV-2 word hoofsaaklik in Wes-Afrika aangetref. MIV-2 is besonder nouverwant aan SIV, 'n virus wat 'n vigs-soortgelyke siekte in ape veroorsaak, en daar word gedink dat MIV vermoedelik onstaan het toe 'n aap-retrovirus na mense oorgegaan het.

## [wysig] Siektebeeld

MIV veroorsaak vigs deur spesiale witbloedselle, die CD4+ T-selle, aan te val en te vernietig. Die CD4-selle is limfosiete, 'n groep witbloedselle wat normaalweg die menslike immuunstelsel koordineer in geval van infeksie of ontsteking. Die virus vermenigvuldig binne-in die CD4-selle en soos nuwe virusse vrygestel word, word die selle vernietig.

Omdat die virus die immuunstelsel self aanval, kan die liggaam nie sy gewone meganisme gebruik om homself te beskerm nie. Die sterk vermindering van die normale aantal CD4-selle sorg daarvoor dat ander patogene (virusse, bakterieë, parasiete en swamme), wat gewoonweg sonder probleme deur die menslike immuunstelsel sou beveg word, in staat is om ernstige sieketoestande te veroorsaak. Die siektebeeld van vigs ontstaan dus wanneer die CD4-telling na 'n kritieke vlak daal. Die CD4-telling is taamlik maklik om vas te stel met 'n roetine bloedtoets. Dokters kan dus die CD4-telling gebruik om 'n pasiënt se benodiging om antiretrovirale middels vas te stel.

## [wysig] Verspreiding

In 'n besmette individu is die virus teenwoordig in bloed, semen, vaginale vog en borsmelk. Teoreties gesproke mag die virus ook teenwoordig wees in speeksel, uriene en ontlasting.

Die mees algemene maniere van verspreiding is deur:

- Onbeskermde seksuele kontak (vaginaal, modelings of anaal). Die gebruik van kondome laat die risiko aansienlik daal mits die kondoom korrek gebruik word.
- Hergebruik van onsteriele naalde onder dwelmverslaafdes
- Verspreiding van moeder na fetus (waar die moeder MIV-positief is)
- Naaldprikongelukke onder mediese personeel (effektief voorkom met die gebruik van handskoene en 'n kursus antiretrovirale middels in diegene wat blootgestel is).

Die virus word nie oorgedra deur ongebroke vel of om eetgerei met 'n besmette persoon te deel nie. Dit word ook nie oorgedra deur muskietbyte nie.

## [wysig] Eksterne skakels

- LoveLife, die Suid-Afrikaanse organisasie wat daarna streef om bewustheid oor VIGS in Suid-Afrika te bevorder.
- Die VIGS-stigting van Suid-Afrika (Aids Foundation of South Africa), 'n nie regeringsorganisasie wat hom beywer om gemeenskappe te help om maatreëls in plek te stel om nuwe besmettings te minimiseer en die impak van die epidemie te verminder.
- Wêreld VIGS-dag se webwerf
- 'n Webwerf met meer inligting oor VIGS

Ontsluit van "http://af.wikipedia.org../../../m/i/v/MIV_86f7.html"

Kategorie: Vigs

##### Views

- Artikel
- Bespreking
- Huidige wysiging

##### Soek

##### Ander tale

- Alemannisch
- አማርኛ
- العربية
- Български
- বাংলা
- Bosanski
- Català
- Česky
- Dansk
- Deutsch
- Ελληνικά
- English
- Esperanto
- Español
- Eesti
- Euskara
- فارسی
- Suomi
- Français
- עברית
- Hrvatski
- Magyar
- Հայերեն
- Bahasa Indonesia
- Ilokano
- Italiano
- 日本語
- Lingála
- Македонски
- മലയാളം
- Nederlands
- ‪Norsk (bokmål)‬
- Polski
- Português
- Română
- Русский
- Simple English
- Slovenčina
- Shqip
- Српски / Srpski
- Basa Sunda
- Svenska
- ไทย
- Türkçe
- Українська
- Yorùbá
- 中文
- Bân-lâm-gú